คือว่าดิฉันฉีดยาคุมแบบ 3 เดือน เพื่อรักษาอาการปวดท้องขณะมี ปจด. แต่หลังจากฉีดยาไป เดือนแรก เม็นมา กระปริบกระปรอย ดิฉันไปหาเพื่อปรึกษา คุณให้ยามาทาน ทำให้เม็นหยุด พอผ่านไปประมาณ 15 เม็นมากระปริบกระปรอยอีกซึ่งตอนนี้ก็ยังไม่หยุด เลยอยากถามว่า ถ้าดิฉันจะกินยาคุมแบบเม็ด ได้มั้ยค่ะ เพราะคุณบอกว่าฮอร์โมนของดิฉันแปรปรวนทำให้เม็นมาผิดปกติค่ะ
repostสวัสดีค่ะ การใช้การคุมกำเนิดแบบฉีดยาคุมทุก 3 เดือนนั้นเป็นวิธีการคุมกำเนิดที่มีประสิทธิภาพดี มีโอกาสตั้งครรภ์น้อยกว่า 1% ถ้าฉีดตามกำหนดและในสถานพยาบาลที่เชื่อถือได้ผลข้างเคียงจากยาฉีดคุมกำเนิดได้แก่-เลือดออกกระปริดกระปรอยทางช่องคลอด-ประจำเดือนมาคลาดเคลื่อนหรือไม่มา-ปวดศีรษะ-ปวดท้องถ้าไม่ต้องการให้มีผลข้างเคียงดังกล่าว แนะนำว่าครั้งต่อไปที่ไปพบแพทย์เพื่อฉีดยาต่อ อาจขอปรึกษาเรื่องผลข้างเคียงจากยาคุมกำเนิด ว่าต้องการใช้ยาคุมกำเนิดที่ไม่มีผลข้างเคียงดังกล่าว แพทย์อาจเปลี่ยนชนิดของยาฉีดหรือเปลี่ยนวิธีการคุมกำเนิดเป็นวิธีอื่นค่ะ ซึ่งยาคุมแบบเม็ด อาจจะพบผลข้างเคียงดังกล่าวนี้ได้น้อยกว่าหากมีอาการเลือดออกจากช่องคลอดมากผิดปกติ หรือมีผลข้างเคียงอื่นๆดังกล่าวมาที่เป็นมากจนทนไม่ได้ ควรไปพบสูตินรีแพทย์ เพราะอาจต้องหาสาเหตุอื่นๆนอกเหนือจากผลข้างเคียงของยาร่วมด้วยค่ะ